Diari Oficial de la Generalitat Valenciana


Sumari del DOGV 4362, del 22-10-2002 (2002/11221)

RESOLUCIÓ de 17 de juny de 2002, de la Direcció General d'Indústria i Energia de la Conselleria d'Innovació i Competitivitat, per la qual s'atorga autorització administrativa prèvia a Companyia Espanyola de Gas, SA, per a la construcció de les instal·lacions de distribució de gas natural al terme municipal de Cocentaina a la província d'Alacant.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4362

Data del DOGV
:   22-10-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/11073


Organisme emissor
:   Conselleria d'Indústria, Comerç i Energia

Tipus de document
:   Resolució

RESOLUCIÓ de 17 de juny de 2002, de la Direcció General d'Indústria i Energia de la Conselleria d'Innovació i Competitivitat, per la qual s'atorga autorització administrativa prèvia a Companyia Espanyola de Gas, SA, per a la construcció de les instal·lacions de distribució de gas natural al terme municipal de Cocentaina a la província d'Alacant. [2002/X11207]
  
Vista la sol·licitud presentada per Repsol Butano, SA, amb data 5 d'octubre de 1995 al Servici Territorial d'Indústria i Energia d'Alacant per a la concessió administrativa de la prestació del servici públic de subministrament i distribució per canalització de combustibles gasosos de la segona i tercera família a la localitat de Cocentaina (Alacant) per a usos domèstics, comercials i a xicotetes indústries.
  
Vista la sol·licitud de Companyia Espanyola de Gas, SA, presentada durant el període d'informació pública a què fa referència l'article onze del Decret 2.913/1973, de 26 d'octubre, pel qual s'aprova el Reglament General del Servici Públic de Gasos Combustibles, en la qual aporta projecte en competència perquè li siga atorgada la concessió administrativa per a la distribució de gas natural al municipi de Cocentaina (Alacant).
  
Vist l'escrit i la documentació addicional que l'acompanya de data 17 de desembre de 1999, presentats per Companyia Espanyola de Gas, SA, en què sol·liciten, tot complint la Llei 34/1998, de 7 d'octubre, del Sector d'Hidrocarburs, autorització administrativa per a la distribució de gas natural a Cocentaina (Alacant).
  
Vist l'escrit, amb data d'entrada al Servici Territorial d'Indústria i Energia d'Alacant de 23 de febrer de 2000, presentat per Repsol Butano, SA, en què demana que deixen sense efecte la sol·licitud de data 5 d'octubre de 1995 abans esmentada.
  
Vist que l'Ajuntament de Cocentaina va ser informat pel Servici Territorial d'Indústria i Energia d'Alacant de la sol·licitud feta per les empreses Repsol Butano, SA, i Companyia Espanyola de Gas, SA, tot complint el que s'ha disposat en l'article sis de la Llei 10/1987, de 15 de juny, de Disposicions Bàsiques per a un Desenvolupament Coordinat d'Actuacions en Matèria de Combustibles Gasosos, perquè poguera exercir la facultat a què fa referència el paràgraf tercer de l'article primer de l'esmentada llei.
  
Vist que amb data 13 de febrer de 1996 tingué entrada al Servici Territorial d'Indústria i Energia d'Alacant la certificació de l'Ajuntament de Cocentaina en la qual consta l'acord del Ple Municipal pres en sessió extraordinària que tingué lloc el dia 6 de febrer de 1996, pel qual es declara a favor de l'Ajuntament la reserva del subministrament de gas, d'acord amb el que s'ha previst en la Llei 10/1987, cosa que va ser notificada als peticionaris inicials, comunicant-los que es procedia a l'arxiu de l'expedient de concessió administrativa incoat amb motiu de la seua sol·licitud.
  
Vist que amb data 14 d'agost de 1996, el Servici Territorial d'Indústria i Energia d'Alacant comunicà a Distribuidora de Gas Canalizado de la Comunidad Valenciana, SA, que la seua sol·licitud, presentada el dia 26 de juliol de 1996 per a la concessió administrativa per al servici públic de la distribució de gas natural per canalització, per a usos domèstics, comercials i a la xicoteta indústria, al terme municipal de Cocentaina, no era possible tramitar-la, ja que havia finalitzat el dia 20 de febrer de 1996 el termini d'informació pública, dins del qual es podien presentar projectes en concurrència.
  
Vist que per Resolució del conseller d'Ocupació, Indústria i Comerç de data 2 d'abril de 1998, es va considerar renunciat l'Ajuntament de Cocentaina per a la prestació del subministrament domiciliari de gas al seu terme municipal, tot ordenant a la Direcció Territorial d'Alacant la continuació de la tramitació de l'expedient primitiu.
  
Vist que d'acord amb l'article 73.1 de la Llei 34/1998 es consideren instal·lacions de distribució de gas natural els gasoductes de pressió màxima de disseny igual o inferior a 16 bars.
  
Vist que per aplicació de l'article 55 punt 1 apartat b) de l'esmentada Llei 34/1998, les instal·lacions de distribució de gas natural requerixen autorització administrativa prèvia.
  
Vist que la Llei 34/1998, en la disposició transitòria huitena, assenyala que els expedients d'autoritzacions i concessions referents a activitats objecte de regulació en el títol IV i que es troben en tràmit a l'entrada en vigor d'esta llei es resoldran de conformitat amb el que s'ha disposat en ella.
  
Vist que la Llei 34/1998, en la disposició addicional sisena extingix totes les concessions per a activitats incloses en el servici públic de subministrament de gasos combustibles per canalització, que queden substituïdes de ple dret per autoritzacions administratives de les establides en el títol IV de l'esmentada llei.
  
Atesa la proximitat del gasoducte de la xarxa de transport primari de gas natural a la localitat de Cocentaina (Alacant), i per això la idoneïtat de distribuir este gas enfront d'uns altres gasos de la segona i tercera família.
  
Atés que s'han acomplit els tràmits reglamentaris en l'expedient instruït a l'efecte.
  
Atesos els avantatges amb vista a la garantia, la importància, la qualitat i les condicions tècniques plantejades per Companyia Espanyola de Gas, SA, esta Direcció General d'Indústria i Energia, en virtut del que s'ha establit anteriorment i de les competències que li han sigut assignades mitjançant l'Orde de 9 de febrer de 2001, de la Conselleria d'Indústria i Comerç, resol:
  
Atorgar autorització administrativa prèvia a Companyia Espanyola de Gas, SA, per a la construcció de la xarxa de distribució de gas natural per a usos domèstics, comercials i a xicotetes indústries, al terme municipal de Cocentaina a la província d'Alacant, les característiques principals de la qual són:
  
- Tipus de gas: gas natural procedent del gasoducte.
  
- La zona geogràfica del municipi per a la construcció de les instal·lacions de distribució de gas natural a què fa referència la present autorització administrativa prèvia queda delimitada a l'assenyalada en la documentació aportada.
  
- Pressupost: 662.542,50 euros.
  
La present autorització administrativa prèvia s'atorga a l'empara del que s'ha disposat en els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que s'assenyalen a continuació:
  
Primera
  
El titular constituirà en el termini d'un mes una garantia per valor de 13.250,85 euros, import del dos per cent del pressupost de les instal·lacions que s'inclouen en l'expedient de sol·licitud, per a garantir el compliment de les seues obligacions, de conformitat amb el que assenyala el punt 4 de l'article 73 de la Llei 34/1998, de 7 d'octubre, del Sector d'Hidrocarburs. L'esmentada fiança es constituirà en la Tresoreria del Servici Territorial d'Alacant de la Conselleria d'Economia, Hisenda i Ocupació, en qualsevol de les formes assenyalades en l'article 11, apartat 3, del Decret 1.775/1967, de 22 juliol (BOE de 25 de juliol de 1967 i correcció d'errades BOE de 2 de setembre de 1967). La fiança serà tornada al titular de la present autorització una vegada que el Servici Territorial d'Indústria i Energia d'Alacant formalitze l'acta de posada en marxa de les instal·lacions a què fa referència la present resolució.
  
Segona
  
Companyia Espanyola de Gas, SA, complirà les obligacions que estrictament s'assenyalen en l'article 74 €Obligacions dels distribuïdors de gas natural- i en el punt 1 de l'article 83 €Obligacions i drets dels distribuïdors i comercialitzadors en relació amb el subministrament- de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució, en l'àmbit geogràfic de la seua autorització, quan calga atendre noves sol·licituds de subministrament de gas, sense perjudici del que resulte de l'aplicació del règim que reglamentàriament s'establisca per a les connexions, tal com assenyala l'apartat d) de l'article 74 de l'esmentada llei.
  
Tercera
  
El titular de la present autorització gaudirà, com a distribuïdor, dels drets que assenyalen els articles 75 i 83 de la Llei 34/1998, de 7 d'octubre, del Sector d'Hidrocarburs.
  
Quarta
  
Les instal·lacions que s'han d'establir es faran de conformitat amb el projecte tècnic d'execució que caldrà presentar dins del termini d'un mes, comptat a partir de la data de la publicació de la present resolució en el Diari Oficial de la Generalitat Valenciana, i es referiran als elements compresos en l'àmbit d'aplicació del Reglament de Xarxes i Connexions de Combustibles Gasosos, aprovat per mitjà d'Orde de 18 de novembre de 1974 (BOE de 6 de desembre de 1974) i modificat per Orde de 26 d'octubre de 1983 (BOE de 8 de novembre de 1983) i la seua correcció d'errades (BOE de 23 de juliol de 1984); l'Orde de 6 de juliol de 1984 (BOE de 23 de juliol de 1984); l'Orde de 9 de març de 1994 (BOE de 21 de març de 1994); l'Orde de 29 de maig de 1998 (BOE d'11 de juny de 1998), i compliran el dit reglament, la Llei 21/1992, de 16 de juliol, d'Indústria, així com les disposicions i normes tècniques que en general hi siguen d'aplicació. Estes instal·lacions estaran previstes per a respondre als avenços tecnològics en el camp del gas i aconseguir proveïments flexibles i segurs.
  
Companyia Espanyola de Gas, SA, haurà d'iniciar el subministrament de gas natural en el termini d'un mes comptat a partir de la data en què el Servici Territorial d'Indústria i Energia d'Alacant formalitze l'acta de posada en marxa de les instal·lacions.
  
Cinquena
  
La present autorització prèvia en cap cas s'entendrà concedida en règim de monopoli ni concedirà drets exclusius, tal com indica l'article 73 de la Llei 34/1998, de 7 d'octubre, del Sector d'Hidrocarburs.
  
Sisena
  
La present autorització administrativa prèvia s'entén sense perjudicis i independentment de les concessions, llicències, permisos o autoritzacions de competència municipal, provincial, autonòmica, estatal o d'este o uns altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient; tot això d'acord amb el que s'ha disposat en l'article 73.4 de la Llei 34/1998, de 7 d'octubre.
  
Setena
  
La determinació de les tarifes i del règim econòmic que siguen d'aplicació per al subministrament de gas natural es regiran per les disposicions vigents en cada moment.
  
Huitena
  
La present autorització s'atorga sense perjudici de tercers i salvant els drets particulars.
  
Novena
  
Serà causa de revocació de la present autorització administrativa prèvia:
  
- L'incompliment de la constitució del depòsit de garantia en la forma i el termini assenyalats en el present condicionat.
  
- L'incompliment de les condicions indicades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.
  
La present resolució no és definitiva en via administrativa i contra ella podrà interposar-se recurs d'alçada davant el conseller d'Innovació i Competitivitat en el termini d'un mes, comptat des de l'endemà de la seua notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.